

DEN NORSKE KIRKE

EIDSBERG MENIGHETSRÅD

Mysen 19.08.25

**MØTEBOK FOR EIDSBERG MENIGHETSRÅD**

Sted: Mysen menighetshus Betania

Klokkeslett: 18.30-21.00

Til stede:  
Kari Undeland, Lise Undrum, Espen Volden, Helga Frøyset, Rasmus Glomsrud, Jul-Sverre Haugerud, Guri Riksaasen, Åshild Moen Arnesen, Bjørn Solberg, Ragnhild Kruse

Forfall: Tore Mysen

**SAKLISTE**

**Sak 39/25: Godkjenning av innkalling og sakliste, samt møtebok fra forrige møte.**

Vedtak: Innkalling, sakliste og møtebok godkjennes.

**Sak 40/25: Orienteringssaker**  
a) **Fra sognepresten og daglig leder:** Det har vært mange dåp den siste tiden. Til nå 52 påmeldte til dåp i år. Knøttekor starter på mandag, babysang neste onsdag, Konfirmanttiden starter også snart opp igjen. Trivselstreff er i gang. KRIK feiret i 20 år på søndag. Lørdag er det «Tour of Mysen», og det skal være stand med Normisjon. Søndag er det pilegrimsvandring fra Trømborg til Eidsberg. Kveldsmesse i Mysen kirke. 31. august er det Sigmund Nakkim som er vikar i Trømborg. Søndag 7. september: Vanlig gudstjeneste i Mysen kl. 11.00. Kl 14.00 skal vi i samarbeid med Metodistkirken og Mandagsklubben i Trømborg ut på Søndagskolehytta med ulike aktiviteter og grilling, det er spesielt for barna. 13. september: Kickoff for konfirmantene, pilegrimsvandring kl. 12-16.00. Det trengs frivillige her. Dagen etter 14. sept er det høsttakkefest, tivoli og 4-årsbokutdeling i Hærland. Trengs folk til å stå på stand til de ulike tivolitilbudene.  
b) **Fra fellesrådet:** Kirkevergen har hatt en operasjon, er sykemeldt tre uker. Gunnlaug Brenne er stedfortreder. Utbyggingen av kirkekontoret er godt i gang, det går fremover. Jobber med ressursfordelingen i fellesrådsområdet. FR hadde et mindreforbruk i 2024.  
c) **Fra leder**: Vært på pilegrimsvandring på svenskegrensa.   
d) **Søknaden til Grinifondet**: Søkt om midler til:

* utsmykning av Eidsberg kapell,
* 70.-80.000 til Klosterhagen.
* Orgelfestival i november, orgelet er 25 år.
* Søknad om midler til ny gulvløper i Mysen kirke.
* Søker om midler til messehakel i Eidsberg kirke.
* KRIK og Normisjon har også søkt om penger.

e) Menighetsrådsmøtet 23. september er flyttet til 9. oktober (Eidsberg kirkestue).

f) 50-årskonfirmanter er 19. og 26. oktober.

*Vedtak: Tas til orientering*

**Sak 41/25 Bibel til brudepar**Tidligere fikk brudepar i Eidsberg en bibel fra kirken/menighetsrådet, men den praksisen opphørte for flere år siden. Tidligere er det blitt delt ut en bok av Per Arne Dahl. Nå har spørsmålet dukket opp; bør vi gjenoppta den ordningen, som praktiseres bl.a. i Askim sogn? Soknepresten har ikke opplevd at brudeparbibel er etterspurt. Mange har også fått bibel som konfirmant, samtidig som noen fremhever at det er fint at parene får en bibel fra menigheten på bryllupsdagen.

Pris: kr 650  
 Antall vielser pr år: ca 20

*Vedtak: Eidsberg menighetsråd ønsker at det skal deles ut brudeparbibler.*

**Sak 42/25 Trådløs mygg med bøyle**Det er behov for dette, både til gudstjenester på Folkenborg museum, ev i Klosterhagen og i Tenor kirkeruin. Spydeberg menighet har gått til anskaffelse av en slik mygg, og vi kan låne den. Men behovet er størst i juni måned, og da har mange menigheter arrangementer i friluft på de to-tre første søndagene, så det kan bli kamp om å låne myggen.  
Kostnad; noe usikkert, men det ser ut til å ligge på noen få tusen kroner.

*Vedtak: Menighetsrådet går til innkjøp av en eller to trådløse mygger med bøyle til bruk ved friluftsgudstjenester, med en kostnad begrenset til kr 5000.*

**Sak 43/25 Dåpskluter; ønsker menighetsrådet at ordningen fortsetter, og at MR tar kostnadene?**Eidsberg menighet har i mange år hatt en ordning med dåpskluter til bruk ved barnedåp, som familien får med hjem som et minne. Klutene er produsert på Madagaskar av unge kvinner, som jobber i regi av NMS. Når vi kjøper klutene, støtter vi dermed NMS sitt arbeid på Madagaskar. Kostnadene har hittil vært dekket av fellesrådet, men FR vil ikke lenger bære de kostnadene, som er kr 94 pr klut (fraktfritt).Dåpsfamiliene får i dag lys, dåpsengel, en bok og dåpskluten. FR dekker kostnadene for lys, dåpsengel og bok.

MR må avgjøre om vi mener at ordningen med dåpsklut er så viktig at vi tar den kostnaden, som med 40-50 dåp pr år vil utgjøre 4-5000 kroner.

*Vedtak:* Eidsberg menighetsråd ønsker å fortsette ordningen med dåpskluter fra NMS.

**Sak 44/25: Økonomioversikt pr 31.05.25 - Utsettes**Oversikten ettersendes.  
  
*Vedtak: Saken utsettes.*

**Sak 45/25: Lønn til renholder Trømborg menighetshus.**Personen som gjør rent i Trømborg menighetshus, har til nå vært lønnet av barnehagen. Den ordningen er opphørt, og den kostnaden må menighetsrådet ta. Rent formelt må personen ansettes i fellesrådet, som så utbetaler lønn og i neste runde fakturerer menighetsrådet for kostnaden (Menighetsrådet bør ikke ha ansatte)**.**

*Vedtak:* *Menighetsrådet ber om at Indre Østfold kirkelige* *fellesråd ansetter personen som gjør rent i Trømborg menighetshus, og at fellesrådet fakturerer menighetsrådet for kostnaden.*

**Sak 46/25 Eidsberg kirkestue** Det er gjennomført el-tilsyn Eidsberg kirkestue, og tilsynet avdekket noen feil som må rettes opp. Det er menighetsrådets ansvar, siden menigheten nå er eier av huset.  
  
 Dette avdekker behovet for å formalisere driften av huset, altså opprette et husstyre som tar seg av praktiske saker, som utleie, vedlikehold etc. Dette har fungert greit til nå ved at kirkekomiteen har tatt seg av oppgavene, men det er greit å formalisere dette, og så la husstyret bestille nødvendige utbedringer, som MR må dekke. Det kom forslag om at kirkekomiteen gjøres om til husstyre.

*Vedtak:* *Menighetsrådets leder tar kontakt med daglig leder i Indre Østfold Elektro og får et kostnadsoverslag og setter det i bestilling. Menighetsrådet ber kirkekomiteen i Eidsberg om til neste møte legge fram forslag til medlemmer til husstyret.*

**Sak 47/25 Eventuelt**

KRIK Ka du trur har tidligere hatt samlinger hver fredag. I høst er dette blitt til annenhver fredag på grunn av bemanning. Argumentet for at det skal være hver fredag er at det er viktig for kontinuitet i tilbudet, og det stilles spørsmålstegn ved at menigheten har tilført flere ansattressurser, men skalerer likevel ned.

Det er tilført noe ressurser, men det er for å sikre trygg bemanning. Det har vært en krevende ungdomsgjeng som gjør at det trengs mer ressurser. Det bør være tre voksne til stede for å sikre og ivareta tilbudet. Behovet for å ha tre voksne til stede gjør det er vanskelig å sørge for at det er tilstrekkelig ressurser til å arrangere KRIK hver fredag. Menighetsrådet, på lik linje med de ansatte og frivillige, ønsker gjerne at det er KRIK hver fredag, og støtter arbeidet, men det må skje på en forsvarlig måte og menighetsrådet ser at det denne høsten kan være krevende å få til mer tilfredsstillende bemanning oftere enn to ganger i måneden.. Det bør samtidig jobbes med å øke antallet frivillige som kan binde seg til å være med på KRIK.

*Vedtak*: *Menighetsrådet har diskutert spørsmålet og tar samtalen til etterretning.*

**Bjørn Solberg Åshild Moen Arnesen**

**Leder Eidsberg menighetsråd Referent/daglig leder**